Diari Oficial de la Generalitat Valenciana


Sumari del DOGV 8317, del 14-06-2018 (2018/5794)

Subhasta per a l'alienació d'aprofitament cinegètic en forests públiques gestionades per la Conselleria d'Agricultura, Medi Ambient, Canvi Climàtic i Desenvolupament Rural per a les temporades 2018-2019 i següents.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8317

Data del DOGV
:   14-06-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/5794


Data del document
:   08-06-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Subhasta

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * València
    * contracte administratiu

Subhasta per a l'alienació d'aprofitament cinegètic en forests públiques gestionades per la Conselleria d'Agricultura, Medi Ambient, Canvi Climàtic i Desenvolupament Rural per a les temporades 2018-2019 i següents. [2018/5794]  
1. Objecte  
1.1. L'objecte d'aquest anunci és el procediment per a l'alienació de l'aprofitament cinegètic en zones de caça controlada i forests d'utilitat pública gestionades per la Conselleria d'Agricultura, Medi Ambient, Canvi Climàtic i Desenvolupament Rural, a la província de València, tant de titularitat municipal com de propietat de la Generalitat Valenciana, per a les temporades 2018-19 i següents.  
  
2. Tramitació, procediment i tipus de licitació  
2.1. L'entitat que ha de dur a terme l'alienació dels aprofitaments cinegètics de les forests d'utilitat pública de titularitat municipal és, en cada cas, l'ajuntament que en té la propietat. En cas de zones de caça controlada i les forests d'utilitat pública que són propietat de la Generalitat Valenciana, és la Direcció Territorial de València de la conselleria competent en matèria de medi ambient, d'acord amb el que s'indica en l'annex.  
2.2. La tramitació i el procediment es faran d'acord amb els principis de publicitat, objectivitat, imparcialitat, transparència i concurrència competitiva, recollits en l'article 15.5 de la Llei 43/2003, de 21 de novembre, de forests, com també amb el que disposa en la matèria la legislació reguladora del règim local i la legislació vigent en matèria de patrimoni de les administracions públiques i contractació del sector públic.  
2.3. El tipus de licitació és obert, de tramitació ordinària i es realitzarà, amb caràcter general, mitjançant subhasta a l'alça en la quantitat que per a cada aprofitament s'estableix en l'annex.  
2.4. Per a participar en la licitació és requisit indispensable la consignació prèvia d'una garantia provisional per import del 2 % del valor de taxació.  
2.5. En cas de zones de caça controlada, només poden participar en el procediment d'adjudicació les entitats locals o societats de caçadors sense ànim de lucre, en els termes de la disposició addicional setena de la Llei 13/2004, de 27 de desembre, de caça de la Comunitat Valenciana.  
  
2.6. En el cas d'aprofitaments cinegètics de forests d'utilitat pública, poden optar les persones físiques o jurídiques amb plena capacitat d'obrar i que no estiguen incurses en algunes de les prohibicions per a contractar assenyalades en la normativa vigent en matèria de contractes del sector públic. Això sense perjuí de les particularitats establides en l'annex (\*).  
  
3. Plec general de condicions economicoadministratives  
3.1. El plec general de condicions economicoadministratives que regeix les alienacions en forests de titularitat municipal l'ha de redactar i aprovar l'entitat local que té la propietat de la forest. Aquest document ha d'estar depositat i ser accessible en l'ajuntament corresponent.  
  
3.2. Per als aprofitaments de les forests propietat de Generalitat Valenciana és aplicable el plec general vigent de condicions economicoadministratives per a l'alienació dels aprofitaments forestals, i les condicions establides en l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana (DOGV 7508, 20.04.2015).  
3.3. La capacitat del licitador, les característiques de les proposicions, la garantia provisional i definitiva i el preu de licitació han de figurar detallats convenientment en cada plec de condicions economicoadministratives.  
  
4. Plec de condicions tecnicofacultatives  
4.1. Per als aprofitaments objecte d'aquest anunci s'ha d'aplicar el plec general vigent de condicions tecnicofacultatives per a l'alienació dels aprofitaments forestals i les condicions establides en l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
4.2. Sense perjudici d'això, els aprofitaments objecte d'aquest anunci han de disposar d'un plec de condicions particulars tecnicofacultatives específic. Per a les forests propietat de la Generalitat, aquests plecs es poden revisar en les dependències de la Direcció Territorial de la conselleria competent en matèria de medi ambient, situada al carrer de Gregorio Gea, 27, 5a planta, de València. Per a les forests de propietat municipal, es poden revisar en l'ajuntament que té la titularitat de la forest licitada. Aquest plec l'ha de subscriure el titular de la forest, l'adjudicatari i el tècnic facultatiu designat a aquest efecte, i ha de contindre la taxació i el període d'execució o gaudi de l'aprofitament adjudicat.  
  
  
5. Condicions d'execució de l'aprofitament  
5.1. L'adjudicació de l'aprofitament cinegètic implica per a l'adjudicatari els deures i obligacions previstos en la Llei 13/2004, de 27 de desembre, de caça de la Comunitat Valenciana.  
5.2. L'adjudicatari està obligat a complir les condicions establides en el corresponent pla tècnic d'ordenació cinegètica del vedat de caça que es constituïsca o al que, si escau, s'agregue. En aquest cas, s'ha de modificar perquè s'adeqüe a la nova superfície. L'adjudicatari ha de presentar una sol·licitud d'aprovació de pla tècnic d'ordenació cinegètica, o si escau, de modificació del pla tècnic d'ordenació cinegètica vigent perquè l'aprove la Direcció Territorial.  
  
5.3. No obstant això, en cas de zones de caça controlada, l'aprofitament cinegètic s'ha d'ajustar al Pla tècnic d'ordenació cinegètica aprovat per la Direcció Territorial, i que es pot revisar en les dependències de la Direcció Territorial de la conselleria competent en matèria de medi ambient, situada al carrer de Gregorio Gea, 27, 5a planta, de València.  
  
5.4. Els costos de redacció, si escau, del Pla tècnic d'ordenació cinegètica, matriculació del vedat, senyalització d'aquest i redacció de les memòries anuals i dels plans de gestió per a temporades successives seran a càrrec de l'adjudicatari.  
5.5. És d'aplicació la normativa vigent en matèria forestal i de caça, i en general la normativa en matèria mediambiental que afecte l'exercici de l'activitat cinegètica, especialment la normativa reguladora dels parcs naturals i les normes de gestió de la Xarxa Natura 2000, si escau.  
  
  
6. Termini de vigència del gaudi  
6.1. El termini de vigència de l'adjudicació de l'aprofitament cinegètic és el fixat en cada cas en l'annex, a comptar des de la data de la resolució d'adjudicació corresponent.  
  
7. Lloc i termini de presentació de les ofertes  
7.1. Amb caràcter preferent, les proposicions per a optar a la subhasta s'han de presentar en el registre general d'entrada dels ajuntaments respectius que s'indiquen en l'annex.  
7.2. En el cas de les forests propietat de la Generalitat Valenciana, les proposicions s'han de presentar en les dependències situades al carrer de Gregorio Gea, 27, 5a planta, de València. No obstant això, també es poden presentar en qualsevol dels registres administratius oficials en qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques.  
El termini per a la presentació de les ofertes és des de l'endemà de la publicació d'aquest anunci en el Diari Oficial de la Generalitat Valenciana, fins a 10 dies abans de la celebració de la subhasta corresponent. Les dates per a la celebració de cada subhasta estan recollides en l'annex per a cada aprofitament.  
  
8. Documentació que es requereix per a accedir a la subhasta  
8.1. En el cas de zones de caça controlada i forests propietat de la Generalitat Valenciana les proposicions s'han de presentar en dos sobres tancats, denominats A i B, i signats pel licitador o persona que el represente. El contingut dels sobres s'ha d'ajustar al que disposa a aquest efecte l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
8.2. En el sobre A s'ha d'incloure la documentació administrativa establida en la citada Ordre 10/2015, de 8 d'abril, a més del justificant d'haver constituït la garantia provisional del 2 % del valor de taxació.  
  
  
9. Lloc i data de celebració de la subhasta  
9.1. Les subhastes tindran lloc en els ajuntaments respectius i en les dependències de la Direcció Territorial de València en els casos de forests pròpies de la Generalitat Valenciana i zones de caça controlada, en les dates que figuren en l'annex.  
9.2. En el cas de zones de caça controlada i forests propietat de la Generalitat Valenciana, quan la primera subhasta resulte deserta, es farà la segona 10 dies hàbils després, a comptar des de la publicació en el tauler d'anuncis del resultat d'aquesta. En els primers cinc dies hàbils d'aquest termini hauran de presentar-se les sol·licituds per a participar en la segona subhasta, en els mateixos termes i condicions que per a la primera.  
  
10. Garantia definitiva  
10.1. L'adjudicatari ha de consignar obligatòriament una garantia definitiva per valor del 10 % de l'import d'adjudicació en el termini de 10 dies a partir de la data en què li siga comunicada l'adjudicació. La no-consignació de la garantia en el termini assenyalat serà motiu d'anul·lació del procés d'adjudicació iniciat, i es passarà a la següent oferta més ben situada.  
10.2. La garantia definitiva ha de respondre de les penalitzacions imposades a l'adjudicatari per raó de l'activitat que realitze, del rescabalament dels danys i perjudicis que l'adjudicatari ocasione al titular de la forest amb motiu de l'adjudicació, de les despeses originades a aquests per demora de l'adjudicatari en el compliment de les seues obligacions i de la confiscació que puga decretar-se en els casos de cancel·lació, d'acord amb el que estableixen els plecs de condicions economicoadministratives i tecnicofacultatives o amb caràcter general en la legislació de contractes del sector públic.  
10.3. La devolució de la garantia definitiva es produirà quan finalitze el termini vigent de l'adjudicació, una vegada n'haja certificat la Direcció Territorial de València la correcta execució o gaudi.  
  
11. Cànon anual. Fons de millores  
11.1. Amb caràcter previ a l'obtenció de la llicència i lliurament de l'aprofitament, l'adjudicatari ha d'ingressar l'import del cànon anual corresponent, segons el resultat de la subhasta corresponent.  
11.2. D'acord amb l'article 83 del Decret 98/1995, de 16 de maig, del Govern Valencià, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, les entitats locals propietàries de les forests objecte d'aquest anunci estan obligades a invertir, almenys, el 15 % de l'import dels aprofitaments en l'ordenació i millora de les masses forestals. L'import del percentatge esmentat formarà el fons de millores. Cada ajuntament ha de disposar d'un compte corrent per a aquesta finalitat.  
  
12. Obtenció de la llicència i lliurament de l'aprofitament  
12.1. Una vegada és ferma l'adjudicació i aquesta s'ha comunicat a l'adjudicatari, és condició indispensable que aquest dispose de la llicència que autoritza l'execució de l'aprofitament.  
12.2. La llicència l'expedirà la Direcció Territorial de València al càrrec de la qual estiga la forest, una vegada l'adjudicatari de l'aprofitament haja efectuat el pagament del cànon i constituït la garantia definitiva.  
12.3. La llicència ha d'estar disponible al lloc on es desenvolupe l'activitat, i pot ser requerida en qualsevol moment per les autoritats competents.  
12.4. No es pot gaudir de l'aprofitament fins que no estiga senyalitzat l'espai cinegètic sobre el terreny d'acord amb la normativa vigent. Els treballs i materials necessaris per a la senyalització no poden computar-se com a millores en benefici de la fauna salvatge, i seran a càrrec de l'adjudicatari.  
  
  
  
13. Inversions en benefici de poblacions silvestres  
13.1. D'acord amb l'article 35 de la Llei 13/2004, de 27 de desembre, de caça de la Comunitat Valenciana, l'adjudicatari ha de realitzar inversions en benefici de les poblacions silvestres per valor del 35 % de la valoració in vivo de les rendes cinegètiques. Aquestes inversions han d'estar quantificades, valorades i localitzades en el pla tècnic d'ordenació cinegètica corresponent.  
  
14. Causes de resolució de l'adjudicació  
Les causes de resolució de l'adjudicació són les previstes en la normativa vigent en matèria de patrimoni de les administracions públiques i de contractes del sector públic, en els termes previstos en l'article 20 de l'annex II de la referida Ordre 10/2015, de 8 d'abril de 2015.  
  
  
València, 8 de juny de 2018.- El director territorial, p. abs. (D 80/2016, 01.07.2016; DOGV 7822, 06.07.2016), la secretària territorial: M.ª José Pérez Amor.